**ОБЩИНСКА ИЗБИРАТЕЛНА КОМИСИЯ - ЧЕЛОПЕЧ**

**ПРОТОКОЛ № 37-МР**

На 13.06.2023 г. в 13:00 часа се проведе заседание на Общинската избирателна комисия при следния

**Дневен ред:**

1. Разглеждане на писмено становище от г-н Димитър Въжаров – Председател на Общински съвет Челопеч във връзка с заявено такова от ОИК – Челопеч чрез Решение № 78-МР/ 04.06.2023 г., писмо с изх. № 27/ 04.06.2023 г.
2. Разглеждане на писмено становище от инж. Алекси Кесяков – Кмет на Община Челопеч със връзка с заявено такова от ОИК – Челопеч чрез Решение № 79-МР/ 04.06.2023 г., писмо с изх. № 28/ 04.06.2023 г.
3. Определяне на часови интервали, в които Секционните избирателни комисии ще предоставят на Общинската избирателна комисия данни по отношение на брой гласували, с цел отчитане на избирателната активност при провеждането на местен референдум на 18.06.2023 г.
4. Разни

**Присъстваха:** София Иванова-Кирилова, Нели Събева, Елена Лукова-Питекова, Златан Павлов, Венета Иванова, Цветина Стойнова, Ванина Торолова и Пека Кръстева

**Отсъстваха:** Любомира Калчева, Ивалина Фотева и Нели Петрова

Председател: София Иванова: В залата присъстват 8 членове на Общинската избирателна комисия. Налице е необходимият кворум. Откривам заседанието на комисията на 13.06.2023 г.

Моля, нека да гласуваме така предложения дневен ред. Гласували 8 членове на ОИК: „ЗА“ (София Иванова-Кирилова, Нели Събева, Елена Лукова-Питекова, Златан Павлов, Венета Иванова, Цветина Стойнова, Ванина Торолова и Пека Кръстева).

„ПРОТИВ” – няма

По т. 1 от дневния ред София Иванова-Кирилова: Уважаеми колеги, нека да припомня, че в свое заседание, проведено на 04.06.2023 г. ОИК – Челопеч подробно разгледа сигнал от г-н Ради Ненчев (вх. № 71/ 02.06.2023 г.) относно законността на организирания и насрочения за 18.06.2023 г. местен референдум с въпрос: *„Подкрепяте ли Община Челопеч да учреди по реда на чл. 62, ал. 2 от Закона за енергетиката възмездно право на строеж в полза на „Дистрибютед пауър 2“ ООД, ЕИК 207166553 и „Нели Фешън 2011“ ЕООД, ЕИК 201737714 върху имоти – общинска собственост, намиращи се в землището на Община Челопеч, местности „Челопешка баба“, „Мургана“, „Попова Чучурке“, „Челопешка мандра“, „Стара планина“, „Заногата“ и „Русолица“ за изграждането на площадкови енергийни обекти за производство на електрическа енергия от възобновяеми енергийни източници и прилежащата им инфраструктура?“* Тогава ОИК – Челопеч взе решение, че страни в провелото се производство по връщане за ново обсъждане на Решение № 511 и Решение № 512 от Протокол № 57 от 28.04.2023г. на Общински съвет Челопеч са контролиращият орган – Областен управител на Софийска област и контролирания орган - Общински съвет Челопеч. ОИК – Челопеч не е страна в това производство, поради което становище и информация как се развило това контролно производство може да се получи от Общински съвет. Във връзка с гореизложеното ОИК – Челопеч взе решение да препрати сигнала от г-н Ненчев с вх. в ОИК - Челопеч № 71/ 02.06.2023 г. заедно с приложените към него документи по компетентност към Председателя на Общински съвет Челопеч за окончателно становище за легитимността на местния референдум във възможно най-кратък срок. Вчера 12.06.2023 г. в 13:25 часа в ОИК – Челопеч е входирано такова становище (вх. № 77/ 12.06.2023 г.). Колеги, искам да отбележа, че г-н Ненчев в входирал същия сигнал и до ЦИК. Те разгледаха този сигнал на 05.06.2023 г., т.е три дни след нас и го оставиха за сведение (не са страна по казуса) т.е. не предприеха никакви мерки, като изискване на становище.

Уважаеми колеги, позволете ми да ви запозная със становището г-н Димитър Въжаров – Председател на Общински съвет Челопеч.

Председател: София Иванова-Кирилова прочете становището пред членовете на ОИК. Колеги, виждате, че правилно сме тълкували закона и сме поискали становище от г-н Димитър Въжаров, с цял да се изясни окончателно въпроса за легитимността (законосъобразността) на организирания местен референдум на 18.06.2023 г. От становището може да обобщим, че няма нарушения в самия процес по организацията на Референдума, тъй като в противен случай Областния управител на Софийска област е редно и предполагаме е щял да оспорва законосъобразността на Решение № 512 по Протокол № 57 от 28.04.2023. А в случая не го е направил.

Председател: София Иванова-Кирилова: Имате думата за изказвания.

Председател: София Иванова-Кирилова: Колеги, моля нека преминем към гласуване. Предлагам да приемем становището на г-н Димитър Въжаров определящо референдума **за легитимен (законосъобразен)** и да изпратим копие от становището на заинтересованата страна г-н Ради Ненчев, в отговор на неговия сигнал.

Гласували: 8 гласа „ЗА“ (София Иванова-Кирилова, Нели Събева, Елена Лукова-Питекова, Златан Павлов, Венета Иванова, Цветина Стойнова, Ванина Торолова и Пека Кръстева)

 и никой „ПРОТИВ“.

По т. 2 от дневния ред София Иванова-Кирилова: Уважаеми колеги, нека да припомня, че в свое заседание, проведено на 04.06.2023 г. ОИК – Челопеч подробно разгледа сигнал от г-н Ради Ненчев (вх. № 71/ 02.06.2023 г.) относно законността на организирания и насрочения за 18.06.2023 г. местен референдум (разгледан в т. 1 от дневния ред) и относно легитимността на провежданата информационна кампания във връзка с насрочения за 18.06.2023 г. местен референдум с въпрос *„Подкрепяте ли Община Челопеч да учреди по реда на чл. 62, ал. 2 от Закона за енергетиката възмездно право на строеж в полза на „Дистрибютед пауър 2“ ООД, ЕИК 207166553 и „Нели Фешън 2011“ ЕООД, ЕИК 201737714 върху имоти – общинска собственост, намиращи се в землището на Община Челопеч, местности „Челопешка баба“, „Мургана“, „Попова Чучурке“, „Челопешка мандра“, „Стара планина“, „Заногата“ и „Русолица“ за изграждането на площадкови енергийни обекти за производство на електрическа енергия от възобновяеми енергийни източници и прилежащата им инфраструктура?“* Тогава ОИК – Челопеч съгласно Закона за прякото участие на гражданите в държавната власт и местното самоуправление, счете, че информационната кампания започва с предоставяне на информационен лист, който се отпечатва от кмета на Община Челопеч. ОИК – Челопеч не е компетентният орган, в чийто правомощия се включва издаването, отпечатването и разпространението на информационен лист, с който започва информационната кампания. Осъществяването на организационно-техническата подготовка на местния референдум в Община Челопеч, част от която е изготвянето, отпечатването и разпространението сред обществеността на информационния лист, с който започва информационната кампания, е от компетентността на кмета на Община Челопеч. В резултат на гореизложеното взе Решение № 79-МР/ 04.06.2023 г. да препрати сигнала от г-н Ненчев с вх. в ОИК – Челопеч № 71/ 02.06.2023 г. заедно с приложените към него и цитирани по-горе документи по компетентност до кмета на община Челопеч за становище в най-кратък срок.

Уважаеми колеги, позволете ми да ви запозная със становището инж. Алекси Кесяков – Кмет на Община Челопеч

Председател: София Иванова-Кирилова прочете становището пред членовете на ОИК. Колеги, виждате, че съгласно чл. 34, ал. 1 от Закона за прякото участие на гражданите в държавната власт и местното самоуправление информационната кампания предоставяне на информационен лист, отпечатан от Кмета на Община Челопеч и е започнала 30 дни преди деня на гласуване. Съгласно чл. 34, чл. 2 пак от Закона за прякото участие на гражданите в държавната власт и местното самоуправление определя задължително минимално съдържание на информационния лист, което е спазено. Съгласно чл. 34 ал. 3 от същия Закон информационния лист следва да се предостави включително чрез средствата за масова информация и чрез разпространява на обществено достъпни места, което е направено.

Председател: София Иванова-Кирилова: В резултат на гореизложеното Ви предлагам за приемем становището на инж. Алекси Кесяков – Кмет за Община Челопеч, определящо информационната кампания по насрочения за 18.06.2023 г. местен референдум на територията на Община Челопеч **за легитимна, т.е законна** (отговаряща на изискванията на чл. 34, чл. 1, чл. 2 и чл. 3 от Закона за прякото участие на гражданите в държавната власт и местното самоуправление)и да изпратим копие от становището на заинтересованата страна г-н Ради Ненчев, в отговор на неговия сигнал.

Гласували: 8 гласа „ЗА“ (София Иванова-Кирилова, Нели Събева, Елена Лукова-Питекова, Златан Павлов, Венета Иванова, Цветина Стойнова, Ванина Торолова и Пека Кръстева)

 и никой „ПРОТИВ“.

По т. 3 от дневния ред: София Иванова-Кирилова: Колеги, знаете, че на всички избори до сега се отчита избирателна активност. За местният референдум ОИК е комисията, която следва за определи и гласува часовите интервали, в които Секционните избирателни комисии ще предоставят на Общинската избирателна комисия данни по отношение на брой гласували, с цел отчитане на избирателната активност при провеждането на местния референдум на 18.06.2023 г. Предлагам Ви данни за избирателната активност да се събират в следните часове: 10:00 ч.; 13:00 ч.; 17:00 ч. и 20:00 ч. Предлагам да изберем 2 членове на ОИК – Челопеч, които ще събират тази информация посредством позвъняване по телефона на председателите на СИК. Предлагам това да са Венета Иванова, Цветина Стойнова. Те ще предоставят информацията на София Иванова-Кирилова (председател) и Нели Събева (секретар). Ако сте съгласни с така направеното предложение, моля нека да гласуваме.

Гласували: 8 гласа „ЗА“ (София Иванова-Кирилова, Нели Събева, Елена Лукова-Питекова, Златан Павлов, Венета Иванова, Цветина Стойнова, Ванина Торолова и Пека Кръстева)

 и никой „ПРОТИВ“.

По т. 4 Разни. Председател София Иванова-Кирилова: По тази точка няма направени предложения, следователно закривам заседанието.

ПРЕДСЕДАТЕЛ: п………………….

/София Иванова-Кирилова/

СЕКРЕТАР: п………………………...

/Нели Събева/

Дата и час: 13.06.2023 г., 13.25 часа